Pariterapiaan voi tulla myös yksin omille käynneille ja työstää parisuhdetta ilman, että kumppani on läsnä. Joskus käy niin, että kumppani ajan myötä innostuukin tulemaan vastaanotolle mukaan tai aloittamaan omat käynnit terapeutin luona. Usein pariterapiaan sisältyy joka tapauksessa myös yksilökäyntejä, jolloin voi keskittyä suhteen pulmiin juuri omasta näkökulmasta.